คือ ไม่เคยกำจัดขนจนเกลี้ยงเลยจึง ใช้ครีมจำกัดจุดซ่อนเร้นแต่บริเวณบนๆ ไม่มีอาการแพ้ ไม่อาการคันใดๆ หรือ ผื่นแดงก็ไม่ขึ้น แต่พอดูแล้วเป็นแบบนี้ ดังรูป อยากทราบว่ามันเป็นอะไรหรอคะ เห็นละมันไม่สบายตา
สวัสดีค่ะ Sangthip,หากหลังการใช้ครีมกำจัดขน ไม่ได้มีอาการคัน เจ็บ ผิวหนังไม่มีตุ่มนูนแดง หรือตุ่มหนอง ก็แสดงว่าไม่ได้เกิดการแพ้ ระคายเคืองหรือการอักเสบติดเชื้ออะไร ดังนั้น ตุ่มนูนๆ สีเดียวกับผิวหนังที่เกิดหลังการกำจัดขน อาจเป็น- ลักษณะปกติของการที่ขนกำลังงอกขึ้นมาใหม่- เป็นขนคุด คือรูขุมขนเกิดการอุดตัน ทำให้ขนไม่สามารถโผล่พ้นผิวหนังออกมาได้ จึงเกิดเป็นตุ่มตามรูขุมขนหากหลังจากนี้ มีขนงอกขึ้นมาได้ตามปกติ ก็ไม่ได้ถือว่าผิดปกติอะไรค่ะ แต่หากขนไม่สามารถงอกขึ้นมา และตุ่มนูนขึ้นเรื่อยๆ หรือกลายเป็นตุ่มสีดำ ก็น่าจะเป็นขนคุดค่ะ ซึ่งแนะนำไม่ควรถอนหรือใช้ครีมกำจัดขนอีก เวลาอาบน้ำ ไม่ควรใช้ใยหรือหินขัดตัว ไปถูบริเวณรักแร้ และอาจใช้ครีมที่มีส่วนผสมที่ช่วยผลัดเซลล์ผิว เช่น urea cream, AHA, salicylic acid เป็นต้น ทาที่รักแร้ แต่หากตุ่มกลายเป็นสีแดง หรือเป็นหัวหนอง มีอาการเจ็บ แสบ ก็ควรไปพบแพทย์เพื่อรักษาค่ะ